Source: http://www.bihon.ro/vlad-luncan-va-concura-pentru-csm-bucuresti/2216100
Timestamp: 2019-05-23 01:41:58+00:00

Document:
Vlad Luncan va concura pentru CSM București - BIHON
la	17. martie 2019 09:16
Judoka orădean Vlad Luncan a semnat cu clubul CSM București. După o lungă perioadă de inactivitate, în care a suferit și o accidentare la claviculă, sportivul crescut și format la CSȘ LPS Bihorul, de către antrenorul Aurelian Fleisz, a ales să concureze pentru CSM București.
„Oferta de la CSM București a constituit o mână întinsă de acest club, într-un moment dificil al carierei mele, fapt pe care nu-l voi uita vreodată. Sunt mândru să fiu coechipier cu sportivi de mare valoare, să fac parte dintr-un grup de sportivi de elită”, a afirmat Vlad Luncan, într-un interviu prezentat pe site-ul oficial al CSM București.
Vlad Luncan (în vârstă de 20 de ani) participă în aceste zile la Campionatul Național de tineret, care are loc la Drobeta Turnu Severin. Judoka orădean concurează la 66 kg, o categorie superioară față de cea la care a luptat în perioada junioratului.
Cele mai bune performanțe internaționale de până acum ale lui Vlad Luncan sunt: locul 3 și medalia de bronz la CE U 18 ani din anul 2015 și la CE U 21 ani din 2017, respectiv locul 5 la Festivalul Olimpic al Tineretului European 2015.
Taguri: csm bucuresti, vlad luncan

References: CSM 
 CSM 
 CSM 
 CSM 
 CSM 
 csm